ສຫລ ຈະປັບນະ​ໂຍບາຍ ກ່ຽວກັບ ທະ​ເລຈີນ​ໃຕ້ໃໝ່ ຫຼັງຈາກ ມີການປົດ ທ່ານທິລເລີສັນ
ທ່ານ​ທຣໍາ​ ໄດ້​ປົດ​ທ່ານ​ທິລ​ເລີ​ສັນ ອອກ​ຈາກ​ຕໍາ​ແໜ່ງ ຍ້ອນ​ຄວາມ​ຂັດ​ແຍ້​ງ ທາງ​ດ້ານ​ຍຸດ​ທະ​ສາດ ຊຶ່ງຈະເຮັດໃຫ້ ສະຫະລັດ ຕ້ອງໄດ້ປັບ ນະໂຍບາຍ ທະເລຈີນໃຕ້ໃໝ່.
ການປົດທ່ານເຣັກສ໌ ທິລເລີສັນ, ລັດຖະມົນຕີການຕ່າງປະເທດສະຫະຣັດ ອອກຈາກຕໍາແໜ່ງໃນເດືອນນີ້ ຈະໄດ້ມີການເລີ້ມຕົ້ນຕັ້ງນະໂຍບາຍດ້ານ ການຕ່າງປະເທດຂອງສະຫະລັດກ່ຽວກັບທະເລຈີນໃຕ້ຄືນໃໝ່, ອີງຕາມ ຄໍາເວົ້າຂອງພວກນັກວິເຄາະເຫດການ ອະດີດຫົວໜ້າບໍລິຫານຂອງບໍລິສັດນໍ້າມັນ ທີ່ຖືກປະທານາທິບໍດີດໍໂນລທຣໍາ ປົດອອກຈາກຕໍາແໜ່ງນັ້ນ ມີຄວາມຮູ້ສຶກເປັນຫ່ວງຕໍ່ເລື່ອງຂັດແຍ້ງດ້ານເຂດ ນໍ້າແດນດິນທາງທະເລລະຫວ່າງ 6 ປະເທດ, ແຕ່ນັກຊ່ຽວຊານທັງຫລາຍ ເວົ້າວ່າ ການທີ່ບໍ່ຮູ້ຈັກກັບຄົນອື່ນ ຢູ່ໃນວົງການທາງການທູດເປັນການສ່ວນ ຕົວບວກໃສ່ກັບການທີ່ທ່ານທຣໍາສຸມໃສ່ເລື່ອງເກົາຫລີເໜືອ, ບໍ່ແມ່ນໃສ່ຂົງ ເຂດເອເຊຍຕາເວັນອອກສຽງໃຕ້ອີກແດ່, ເຮັດໃຫ້ທ່ານຖືກຈໍາກັດ ທີ່ຈະເຮັດ ຫຍັງໄດ້ ອາຈານດ້ານການສຶກສາກ່ຽວກັບຍຸດທະສາດອາເລັກຊັນເດີ ຮ່ວງ (Alexander Huang) ທີ່ມະຫາວິທະຍາໄລຕາມກັງ (Tamkang) ຢູ່ໄຕ້ ຫວັນເວົ້າວ່າ "ທ່ານທີວເລີສັນຖືກມອງເຫັນວ່າ ເປັນຄົນນອກ, ແຕ່ທ່ານກໍ ໄດ້ເຮັດຕາມແນວທາງຂອງທ່ານ " ທ່ານທຣໍາໄດ້ປົດທ່ານອອກຈາກຕໍາແໜ່ງ ຍ້ອນຄວາມຂັດແຍ້ງທາງດ້ານຍຸດທະສາດ, ອີງຕາມຂ່າວທີ່ເວົ້າກັນ ຢູ່ໃນ ນະຄອນຫລວງວໍຊິງຕັນ ທ່ານຮ່ວງຍັງເວົ້າຕື່ມອີກວ່າ ນະໂຍບາຍດ້ານທະເລ ໄດ້ສະແດງຮ່ອງຮອຍ ໃຫ້ເຫັນວ່າ ມີການປ່ຽນແປງ "ທ່ານກໍາລັງຈະສ້າງພັນທະມິດຈໍານວນນຶ່ງຢູ່ ພາຍໃນລະບົບ ແລະແບບແຜນເຮັດວຽກຂອງທ່ານເປັນສິ່ງທີ່ຄາດເດົາໄດ້ ຢ່າງແນ່ນອນກວ່າຂອງປະທານາທິບໍດີ, ແລະທ່ານກໍເປັນຄົນມີຄວາມຮອບ ຄອບຫລາຍກວ່າ " ສະຫະລັດບໍ່ໄດ້ອ້າງເອົາກໍາມະສິດອັນໃດໆ ໃນເຂດທະເລຈີນໃຕ້ ທີ່ມີພື້ນທີ່ 3 ລ້ານ 5 ແສນກິໂລແມັດມົນທົນນັ້ນ ແຕ່ວ່າ ບັນດາປະເທດໃນເຂດເອເຊຍ ຕາເວັນອອກສຽງໃຕ້ທີ່ໄດ້ອ້າງເອົາກໍາມະສິດຕໍ່ເຂດທະເລດັ່ງກ່າວນັ້ນ ໄດ້ມອງ ຫາວໍຊິງຕັນ ເພື່ອຊ່ວຍໃນການຕ້ານການຂະຫຍາຍກໍາລັງທາງທະເລຂອງຈີນ ຢູ່ພາຍໃຕ້ອະດີດປະທານາທິບໍດີບາຣັກ ໂອບາມານັ້ນ ລັດຖະບານສະຫະລັດ ໄດ້ສະເໜີວ່າ ຈະໃຫ້ການສະໜັບສະໜຸນທາງດ້ານການເມືອງ, ເສດຖະກິດ, ແລະການທະຫານແກ່ປະເທດທີ່ນ້ອຍກວ່າຈີນທີ່ຕິດກັບທະເລດັ່ງກ່າວ